Red Square
Piața Roșie (în limba rusă Кра́сная пло́щадь, transliterație cu alfabetul latin cu diacritice românești: "Krasnaia ploșcead", pronunție: [ˈkrasnəjə ˈploɕːətʲ]) este cea mai cunoscută piață din Moscova. Piața separă Kremlinul, fosta reședință imperială, în prezent sediul președinției ruse, de zona comercială Kitay-gorod. Este locul din care pornesc, în toate direcțiile, marile străzi ale Moscovei și drumuri ale Rusiei, fiind de aceea considerată centrul Moscovei și al Rusiei.